google/wiki40b huggingface dataset:
Knut Veľký

Narodenie

Knut bol synom dánskeho kráľa Svena a slovanskej princeznej, dcéry poľského vládcu Meška I., ktorá prijala škandinávske meno Gumhilda. Presný dátum jeho narodenia nie je známy. Knut bol vychovávaný vo vikingskej pevnosti istým náčelníkom, kde sa pripravoval na kariéru bojovníka. Už ako mladý sa zúčastňoval na vojnových výpravách svojho otca. Zúčastnil sa aj útoku na Norvich roku 1004, ktorým sa začalo dánske dobývanie Anglicka. Ďalej sa o jeho živote veľa nevie až do roku 1013 keď viedol škandinávske vojsko proti Angličanom. Sven roku 1014 zomrel a Knut sa stal jeho nástupcom v nárokoch na anglický trón. To sa samozrejme nepáčilo anglickej šlachte, nechceli dovoliť aby im vládol Viking a tak Witan vrátil trón Ethelredovi Nepripravenému, ktorý bol zatiaľ v exile v Normandii. Dánskym kráľom sa stal starší Svenov syn Harald, no Knut mu navrhol, aby vládli spolu. Harald dovolil Knutovi viesť ďalšiu výpravu do Anglicka, ak sa vzdá nárokov na dánsky trón.

Obliehanie Anglicka

Knutova flotila pristála na pobreží roku 1015 spolu s vojskami dánskych spojencov, napr. poľského kráľa Boleslava Chrabrého. Ich ďalšími spojencami boli aj Olof Skotkornung, švédsky kráľ, Knutov bratranec Eiríkr Hákonarson a Trondejarl – vládca Nórska. Taktiež v Anglicku našli spojencov. Eadric Streona, vojvoda z Mercie sa pripojil k Vikingom. Kráľ Ethelred II. sa ocitol pod tlakom, lebo nebol schopný udržať kontrolu nad celou krajinou. Knut a Harald začali inváziu, v septembri 1015 obsadili Wessex, ktorý sa stal základňou pre ich ďalšie útoky. Postupovali ďalej, cez Temžu a Merciu až k Northumbrii. Tam proti nim stál vojvoda Uthred a syn Ethelreda Edmund Ironside. Northumbria padla, Knut vyhlásil Nóra Eiríkra Hákonarsona za jej vládcu a vojvodu dal popraviť. Ďalej Dáni postupovali na juh, podporovaný aj Angličanmi a Edmundovi ostal už len Londýn ako posledná pevnosť. Jeho otec roku 1016 zomrel, teda Edmund sa stal kráľom. Dáni zakladali tábory na dobytom územií a obliehali krajinu aj po mori.
Londýn stále ostával nedobytý. Angličania sa tam pripravili na rozhodújúci úder a vyrazili proti Vikingom. Odohralo sa viacero bitiek bez jasného víťaza. Ale Angličania boli zatlačení na územie Mercie. Rozhodujúca bitka sa odohrala pri Ashigdone, po ktorej sa Knut stal vládcom Británie. Edmund akceptoval porážku a podpísal s Vikingami dohodu, v ktorej uznal nadvládu Dánov na celom území okrem Wessexu. Knut si vzal za ženu vdovu po Ethelredovi, dcéru Normanského vojvodu Emmu. Tým sa dostal do kráľovskej rodiny a aj zabránil konfliktom s Ethelredovými synmi Eduardom a Alfrédom. Svojho syna Harthacanuta vyhlásil za svojho dediča.
Krajinu rozdelil na štyri vojvodstvá: Wessex – jeho sídlo, Merciu, Northumbriu a Východnú Angliu. Jeho brat Harald ostal dánskym kráľom. Roku 1018 však zomrel a Knut si pripojil aj Dánsko. Je posudzovaný ako úspešný kráľ, ale tento názor mohol vzniknúť len vďaka jeho dobrým vzťahom s cirkvou. Napriek tomu jeho vláda priniesla dve desaťročia mieru a prosperity.
Deň detí (Kórejská republika)

Deň detí po kórejsky orininal (어린이날). Na rozdiel od európskych krajín sa v Kórejskej republike oslavuje Deň detí 5. mája. Je to štátny sviatok. Deti v tento deň nejdú do školy a rodičia do práce. Kórejčania tradične tento sviatok oslavujú spolu, či už v parkoch, zábavných centrách, cirkusoch, zoologických záhradách alebo na uliciach.
Varínka

Priebeh toku

Pramení v Malej Fatre, v podcelku Krivánska Fatra, pod Chlebom (1 645,6 m) v nadmorskej výške cca 1 300 m n. m. 
V pramennej oblasti sa zdrojnice vejárovito zbiehajú na začiatku Starej doliny, ktorou preteká na sever. Priberá viaceré prítoky, najvýznamnejším je Stohový potok, ktorý priteká z pravej strany, zo susednej Novej doliny. Varínka ďalej prerezáva horskú skupinu Rozsutce hlbokou tiesňavou (NPR Tiesňavy) a vstupuje do Žilinskej kotliny, do podcelku Varínske podolie. 
Preteká obcou Terchová, sprava priberá Biely potok a Struháreň a stáča sa na západ. Tečie na styku Žilinskej kotliny a Kysuckej vrchoviny, zľava priberá Bránicu, pri obci Belá Beliansky potok a Bačinský potok, ďalej tečie medzi obcami Stráža na pravom brehu a Dolná Tižina na ľavom brehu. Následne priberá zľava Kúr, preteká územím s dobre zachovanými brehovými porastmi (prírodná pamiatka Krasniansky luh) a stáča sa na juh. Tečie popri obciach Krasňany a Varín a v katastrálnom území obce Varín ústi v nadmorskej výške približne 350 m n. m. do Váhu. 
Varínka je prevažne vysokohorským typom rieky bystrinného charakteru, za obcou Terchová ukladá balvany i jemnejšie nánosy štrku a vytvára početné sihote.

Územie európskeho významu

Tok rieky Varínka o výmere 154,59 ha je územím európskeho významu. Predmetom ochrany sú penovcové prameniská, vlhkomilné vysokobylinné lemové spoločenstvá na poriečnych nivách od nížin do alpínskeho stupňa, lužné vŕbovo-topoľové a jelšové lesy a druhy európskeho významu: zvonček hrubokoreňový (Campanula serrata), bystruška potočná (Carabus variolosus), spriadač kostihojový (Callimorpha quadripunctaria), kunka žltobruchá (Bombina variegata), vydra riečna (Lutra lutra) a netopier obyčajný (Myotis myotis).
Matka Guráž a jej deti

Námet

Matka Guráž a jej deti je jednou z deviatich hier, ktoré Bertolt Brecht napísal v snahe čeliť narastajúcemu fašizmu a nacizmu. V časti hry autor reaguje na nemeckú inváziu Adolfa Hitlera do Poľska v roku 1939.
Ako je zvykom v Brechtových politických hrách, dielo nie je situované do súčasnosti, ale odohráva sa v čase tridsaťročnej vojny, teda v rokoch 1618 až 1648. Osud hlavnej postavy Matky Guráž (vlastným menom Anny Fierlingovej), je úzko spojený so švédskou armádou - vojna jej dáva prostriedky k existencii, ale na druhej strane, kvôli vojne prichádza o deti.

Matka Guráž

Matka Guráž, vlastným menom Anna Fierlingová, je markytánka - predáva potraviny a nápoje vojsku. Jej meno pochádza z francúzskeho slova Courage (odvaha).
Žije z vojny a bez nej si svoj život nevie predstaviť. Vojnu chápe ako prostriedok na obohatenie sa, získanie materiálnych vecí. Nemá domov, všetky svoje veci spolu s tovarom má na voze. Má hrubé spôsoby, je húževnatá, silná, snaží sa prežiť za každú cenu, je rázna a zároveň aj vynaliezavá. Má tri deti Kattrin, Eilif a Švajčiarik, každé dieťa má iného otca.
Meno hlavnej postavy Matky Guráž pochádza zo 17. storočia z diela nemeckého spisovateľa Grimmelshausena.

Kattrin

Kattrin je nemá dcéra Matky Guráž. Bola citlivá a vždy poslúchala svoju matku. Veľmi dúfala, že raz sa vojna skončí.

Eilif

Eilif je starší syn Matky Guráž. Na začiatku hry putuje spolu s matkou, neskôr sa z neho stane vojak.

Švajčiarik

Švajčiarik je mladší syn Matky Guráž, neskôr sa stal colmajstrom - pokladníkom.

Dej

Dej hry sa odohráva počas dvanástich rokov (roky 1624 až 1636) a je rozdelený do 12 scén.

Putovanie

V diele sa vyskytuje veľmi častý motív putovania. Je zobrazený najmä v cestovaní Matky Guráž po rôznych krajinách - Nemecko, Poľsko, Francúzsko. Vidno ho aj v presúvaní armádnych jednotiek po Európe.
La Feuillie (Manche)

Poloha

Obec má rozlohu 12,46 km². Najvyšší bod je položený 37 m n. m. a najnižší bod 11 m n. m.

Obyvateľstvo

Počet obyvateľov obce je 300 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätej Petky Samardžijskej

Charakteristika a dejiny

Chrám svätej Petky Samardžijskej je jeden z mála fungujúcich stredovekých chrámov v Sofii. Prvá písomná zmienka o chráme pochádza zo 16. storočia a ide o list, ktorý poslali kresťanskí obyvatelia Sofie tureckému sultánovi spolu s darmi a prosbou, aby nechal zachované kresťanské svätostánky v centre mesta (dary boli prijaté a prosba vypočutá). Pri archeologickom výskume pod chrámom boli objavené aj zvyšky antickej rímskej krypty zo 4. storočia, nad ktorou bol chrám v 11. storočí postavený. Chrám je malá jednoloďová budova z tehál a kameňov, so stenami širokými približne 1 meter. Najstaršie stenomaľby v budove pochádzajú zo 14. storočia. Podľa niektorých hypotéz bol v krypte pod chrámom pochovaný bulharský národný hrdina a revolucionár Vasil Levski, ale pre túto teóriu neexistujú žiadne dôkazy. O tejto otázke sa viedla ostrá polemika medzi mnohými historikmi a archeológmi koncom 80. rokov 20. storočia, ale bez konečného výsledku. Chrám v súčasnosti funguje ako kresťanský svätostánok.
Kostol svätého Michala (Šarišské Michaľany)

História

Prvá zmienka o kostole sv. Michala Archanjela je zo 14. storočia - v roku 1314 tu stál románsky kostol. V roku 1961 bola pôvodná stavba úplne zničená. Súčasný kostol bola postavený na jej základoch v roku 1785 podľa románskeho vzoru - oblúkovité okná, klenby a polkruhové sanktuárium. Podľa zaužívaných zvyklostí mal patronát nad kostolom najvýznamnejší zemepán obce Gejza Pulszký. Terajšie zariadenie chrámu je zo 17. storočia a 20. storočia. Najstaršie sochy v chráme sú socha sv. Jána Krstiteľa so soškou Nepoškvrneného počatia Panny Márie. K umeleckým vzácnostiam kostola patrí baroková monštrancia a kalich z 18. storočia, z dielne levočského majstra Jána Szilassyho. Do roku 1916 bolo v kostole medené lavatórium z roku 1766, s vyobrazením Rákocziho erbu na držadle (teraz v Národnom múzeu v Budapešti). V podzemí kostola sú hrobky rodu Sirmajovcov (Szirmay), miestnych zemepánov.

Neskoršie rekonštrukcie

Okenné vitráže boli vyrobené za pôsobenia veľadôstojného pápežského preláta Msgr. Melichara Zeleného. Rekonštrukcie kostola, hlavne výmena strechy sa začala po príchode duchovného otca Antona Lesníka. 9.03.2002 a 26.09.2002 sa uskutočnila kolaudácia všetkých realizovaných prác.
Beaurepaire-sur-Sambre

Poloha

Obec má rozlohu 7,86 km². Najvyšší bod je položený 211 m n. m. a najnižší bod 166 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Hauteville

Poloha

Obec má rozlohu 4,86 km². Najvyšší bod je položený 184 m n. m. a najnižší bod 134 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klubové úspechy slovenských futbalistov v zahraničí

Klubové úspechy slovenských futbalistov v zahraničí sú prehľadom úspechov, ktoré získali slovenskí futbalisti v zahraničných kluboch.
Digne-les-Bains (obec)

Poloha

Obec má rozlohu 117,07 km². Najvyšší bod je položený 1 731 m n. m. a najnižší bod 524 m n. m.

Obyvateľstvo

Digne-les-Bains má 17 172 obyvateľov (2009).
Graf vývoja obyvateľstva:
Zdroje: INSEE
Pohár EHF žien

Štruktúra

Hrá sa vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola.
Longes

Poloha

Obec má rozlohu 24,06 km². Najvyšší bod je položený 785 m n. m. a najnižší bod 210 m n. m.

Obyvateľstvo

Počet obyvateľov obce je 849 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richard J. Daley Center

Richard J. Daley Center je komplex budov v americkom meste Chicago. Komplex bol pomenovaný po bývalom starostovi mesta Richardovi J. Daleyim. Pôvodný názov budovy bol Chicago Civic Center; na súčasný názov bol premenovaný 27. decembra 1976, sedem dní po Daleyiho smrti.
Komplexu dominuje 198 m vysoký mrakodrap, postavený v rokoch 1963 - 1965 a navrhnutý spoločnosťou C.F. Murphy Associates v internacionálnom štýle. S 32 poschodiami je najvyššou budovou sveta s rovnou strechou a s menej ako 40 poschodiami. Taktiež je aj najvyššou budovou súdu na svete. Pod budovou sa nachádza nepomenovaná socha Pabla Picassa (známa ako Chicago Picasso alebo The Picasso) z roku 1967 znázorňujúca Richarda J. Daleyiho. Podoba je však viditeľná len zo severovýchodnej strany.
Teória pozitívneho posilnenia

Operačné podmieňovanie

Podľa Skinnera reakciou organizmu na nerozlíšené (neznáme) podnety sú ľubovoľné operanty. Každý náhodný pohyb operujúci v prostredí je operantom. Skinner pracuje s pojmami pozitívneho a negatívneho posilnenia symbolizujúcimi odmenu a odstránenie rušivého podnetu. V prípade, ak po operante nasleduje praznivý výsledok, zvýši sa pravdepodobnosť, že organizmus i v budúcnosti na podobný podnet zvolí podobnú reakciu (operant). Podobne v prípade nepriaznivého následku sa znižuje pravdepodobnosť, že organizmus zvolí v budúcnosti operant, ktorý tomuto nepriaznivému výsledku predchádzal. Ak sa priaznivý výsledok po zvolenom operante zopakuje opätovne viackrát za sebou, znamená to, že správanie sa stále viac utvrdzuje; v prípade nepriaznivého výsledku rastie pravdepodobnosť, že sa použité správanie v budúcnosti nepoužije.

Programované učenie

Programované učenie je Skinnerova metóda učenia založená na pozitívnom posilnení. Učenie prebieha bez učiteľa a posilnenie je dosahované spätnou väzbou. Náročnosť je stanovená tak, aby boli len minimálne rozdiely medzi známym a neznámym a aby žiak bol pri sojich odpovediach úspešný a vedomosti mohli byť neustále spevňované odmenami za správne zodpovedané otázky o učive. Zložité časti sa rozoberajú na jednoduchšie v logickom slede. Berie sa ohľad na individuálne tempo žiaka.
Nevýhodou programovaného učenia je však absencia holistickej (hierarchickej štruktúry pri tomto type učenia sa. Tiež oddialené posilnenie sa ukázalo v dlhších časových horizontoch užitočnejším ako bezprostredná odmena.
Dnes sa tento spôsob učenia sa využíva ako doplnková forma učenia, no veľmi dobré výsledky sa dosahujú aj v prostredí psychiatrických liečební, kde pri liečbe mentálnych a emocionálnych porúch aj pri minimálnych pozitívnych zmenách je vhodné použiť pozitívne posilnenie.
James Nachtwey

Začiatky

Narodil sa v meste Syracuse v štáte New York, vyrastal v Massachusetts kde absolvoval Leominster High School a navštevoval Darthmounth College v rokoch 1966 – 1970, bol členom združenia Casque and Gaunther, hrával rugby, študoval históriu umenia a politické vedy. Ovplyvnený Vietnamskou vojnou a Hnutím za ľudské práva sa naučil fotografovať.
Po absolvovaní Darthmounth College vystriedal Nachtwey zopár zamestnaní ako aj šofér kamiónu alebo predajca lodí. Počas tohto obdobia začal cítiť lásku k fotografovaniu. Nadobudol skúsenosti s touto prácou, ktorá neskôr ukázala užitočnosť a nasmerovala ho na hľadanie nových príbehov po svete.

Fotografovanie

Nachtwey začal pracovať ako novinársky fotograf v roku 1976 v malom periodiku v Novom Mexiku. V roku 1980 odišiel do New Yorku kde začal pracovať ako nezávislý fotograf. V roku 1981 začal s prvou zahraničnou úlohou je v Severnom Írsku kde zdokumentoval občiansky konflikt. Zdokumentoval nespočetné množstvo ozbrojených konfliktov a sociálnych problémov, strávil čas v Južnej Afrike, Latinskej Amerike na Strednom východe v bývalom Sovietskom zväze a Východnej Európe. Tvoril fotografie vojen, konfliktov a hladomoru, fotografie sociálno-politických problémov znečisťovanie, kriminalita a tresty vo Východnej Európe a v USA.
V 1994 bol Nachtwey zaneprázdnený nadchádzajúcimi voľbami v Južnej Afrike. Boli to vôbec prvé nerasové voľby v tomto období, zúčastnil sa ich ako blízky spolupracovník klubu Bang-Bang club a stal sa svedkom krvavej scény keď bol zabitý Ken Oosterbrock a Greg Marinovich bol ťažko zranený. Nachtwey bol tiež ranený na predchádzajúcej práci počas jeho rozsiahlej reportáže z invázie amerických vojsk v Iraku. Pri útoku na ich konvoj boli zranený on a kolega Michael Weisskopf spolu s dvomi vojakmi, Nachtweyovi sa podarilo urobiť niekoľko fotografií. Obaja potom boli prepravení letecky do Nemecka a neskôr hospitalizovaný v USA. Nachtwey sa neskôr opäť vrátil na zahraničné cesty (napr. tsunami v Juhovýchodnej Ázii 26. 12. 2004.). Pre týždenník TIME pracoval ako zmluvný fotograf do roku 1984.
Od roku 1980 do 1985 pracoval pre Black Star a od 1986 do 2001 bol členom Magnum Photos. V roku 2001 sa stal zakladajúcim členom VII Photo Agency. Nachtwey zdokumentoval okamihy útoku na Svetové obchodné centrum z 11. 9. 2001 pod názvom Body of work, kde veľmi dobre zachytil okamihy tej chvíle. Tiež vytvoril fotokompozíciu Sudánskeho konfliktu na civilnom obyvateľstve.
V súčasnosti žije v New York City.

Ocenenia

Jeho fotografie boli po celý čas vystavované a oceňované v Európe a USA. Získal veľké množstvo cien vrátane ocenenia World Press Phot za rok 1994. 5-krát ho ocenil Overseas Press Club, konkrétne v rokoch 1983, 1984, 1986, 1994, 1998. V roku 2001 režisér Christian Frei zdokumentoval a priblížil prácu Nachtweya v dokumente War photograph. Tento dokument bol aj nominovaný Akadémiou na najlepší dokumentárny film. V roku 2006 bol ocenený za prácu na projekte Body of work. Nachtwey je tiež jeden z víťazov ocenenia TED za rok 2007.
Perichondrium

Perichondrium je tenký väzivový obal chrupavky, do ktorej voľne prechádza a preto sa od nej dá len ťažko oddeliť. Obsahuje cievy, ktoré chrupavku vyživujú; chrupavka samotná totiž prakticky žiadne cievy neobsahuje a bunky v nej sú vyživované difúziou.

V perichondriu sa tiež tvoria chondroblasty, ktoré chrupavku vytvárajú.
Ústredný archív Slovenskej akadémie vied

Vznik a história archívu

O potrebe a založení archívu pre potreby Slovenskej akadémie vied sa začalo uvažovať približne v roku 1961 na pôde Historického ústavu SAV. Iniciátorom tejto myšlienky bol vtedajší riaditeľ Historického ústavu SAV Ľudovít Holotík, ktorý sa s návrhom obrátil na Predsedníctvo SAV. Archív napokon vznikol uznesením Predsedníctva SAV číslo 139 k 1. januáru 1963 z potreby narastajúcej písomnej agendy a jej uloženia a spracúvania, ktorá vznikla z činnosti vedenia akadémie a tiež jednotlivých vedeckých inštitúcií pôsobiacich pod SAV. Jeho pôvodný názov bol „Archív SAV“, a od 1. februára 1972 bol uznesením Predsedníctva SAV číslo 287 premenovaný na „Ústredný archív SAV“. V období od 1. januára 1985 až do 1. júla 1987 bol archív súčasťou Informačného centra SAV. Archív sa stal opäť samostatným pracoviskom. Od 1. mája 2018 sa archív včlenil do novovzniknutého Centra spoločných činností SAV a stal sa jeho organizačnou zložkou.

Služby archívu

Archív poskytuje prioritne služby organizáciám SAV (poskytovanie informácií, metodické usmernenia, predarchívna starostlivosť), ale umožňuje i štúdium archívnych dokumentov širokej odbornej verejnosti. Pracovníci archívu sa okrem administratívnej činnosti venujú i vedeckej odbornej činnosti, zúčastňujú sa aktívne na konferenciách zamerané na dejiny, archívnictvo.
Meschers-sur-Gironde

Poloha

Obec má rozlohu 15,98 km². Najvyšší bod je položený 39 m n. m. a najnižší bod 0 m n. m.

Obyvateľstvo

Počet obyvateľov obce je 2 747 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyznamenanie Za zásluhy o výstavbu

Vyznamenanie Za zásluhy o výstavbu je česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce".
Vyznamenanie Za zásluhy o výstavbu sa udeľovalo  osobám, ktoré svojou vynikajúcou prácou sú prednými bojovníkmi za socialistickú výstavbu, ďalej tým, ktorí sú vzormi úderníckeho využitia technických možností a podstatne prispievajú k zvýšeniu výrobnosti práce, alebo tým, ktorí sa osobitne zaslúžili o rozvoj vedy, kultúry alebo techniky. Udeľoval ho na návrh vlády prezident republiky a zároveň s vyznamenaním dostal vyznamenaný diplom a preukaz ako doklad na nosenie radu.
Zrušené bolo s účinnosťou od 15. októbra 1990 zákonom číslo 404/1990 Zb.

Opis vyznamenania

Autorom výtvarného návrhu je umelec Jaroslav Brůha, stuhu navrhol umelec Antonín Kybal.
Teória prekladu

Teória prekladu prekladu je jazykovedná disciplína zaoberajúca sa systémovým štúdiom prekladu. Jej úlohou je modelovanie prekladateľského procesu a textu. Teória prekladu zahrnuje v sebe všetky aspekty semiologického prístupu k textu, pretože jej skúmaný objekt je znak a jeho transformácie. Popri aspekte logicko-syntaktickom, šemantickom je to aj zložka pragmatická. Jednotlivé aspekty potom reprezentujú príslušné disciplíny v synchrónnej a diachrónnej perspektíve výskumu.
Liptovská Lúžna

Polohopis

Obec sa nachádza na dolnom Liptove, asi 15 km južne od Ružomberka v Lúžňanskej doline, zasadenej v severnej časti Nízkych Tatier. Obcou preteká riečka Lúžňanka, ktorá sa v Liptovskej Osade po vstupe do Revúckej doliny vlieva do Revúcej. Obcou vedie cesta z Liptovskej Osady, ktorá pokračuje do osady Železnô.
Josef Rudolf Winkler

Biografia

Narodil sa v Prahe v roku 1930. Po skončení základnej školy študoval na gymnáziu v Prahe. Po maturite nastúpil na Prírodovedeckú fakultu Karlovej univerzity v Prahe. Bol žiakom takých entomologických kapacít ako Július Komárek a Jan Obenberger. Zomrel v roku 1993 v Prahe.

Entomologické aktivity

Na katedre systematickej zoológie sa zaoberal štúdiom mikrofauny lesných pôd. Po skončení štúdií sa začína zaoberať hlavne akarológiou a entomológiou. V rámci akarológie sa zaoberal hlavne pôdnymi roztočmi (Oribatei a Trombidiformes). V svojej entomologickej práci sa zaoberal hlavne radom chrobákov z čeľade pestrokrovečníkov (Cleridae) v rámci ich celosvetového rozšírenia a čeľaďou Lycidae v rámci palearktickej zoogeografickej oblasti. Pre začínajúcich entomologických zberateľov napísal známu príručku: "Sbíráme hmyz a zakládáme entomologickou sbírku", ktorá mala viacero vydaní a používali ju entomológovia na území celého Česko-Slovenska. Bol tiež autorom mnohých ďalších významných entomologických prác. Jeho zbierka chrobákov (Coleoptera), hlavne z čeľade Cleridae a Lycidae sa nachádza v Moravskom zemskom múzeu v Brne.
Morhotronic

Biografia

Prvý vydaný singel „Macejko“ z roku 1992, bol najpredávanejší tanečný singel v Česku a Slovensku za rok 1993 a 1994. V skladbe sa vyskytol aj známy raper Skinny Dee, taktiež táto skladba bola akýmsi hlavným „spúštačom“ diskotékovej tančenej vlny v polovici deväťdesiatych rokov na území Česka a Slovenska. Pre veľkú popularitu sa začali vyrábať aj audiokazety výhradne len s touto skladbou kde sa na strane A vyskytovala rádio verzia skladby a na strane B megamix. Skladba sa taktiež objavila aj na komplácii Single Collection z roku 1994.
V roku 1996 bol vydaný prvý album Trouble World, obsahoval najznámejšie skladby ako „Say Yeah“ alebo skladbu „Move Your Body“ ktorá sa stala najpredávanejšou českou skladbou v Rakúsku.
Druhý album Revolution bol vydaný pod vydavateľstvom Popron Music v roku 1998. Najpopulárnejšou skladbou tohto albumu bol hit „So Romantic“ ktorý sa držal až 19 týždňov v rebríčkoch česko–slovenských tanečných hitparád. Ďalej album obsahoval skladby ako „Faster Baby Faster“ alebo „Inside My Soul“ ktoré mali podobný sample ako známa nemecká tanečná skupina Sequential One.
Po 6 rokoch pôsobenia skupina ukončila spontánne svoju činnosť kedy Stano odišiel do Beneluxu a taktiež ďalším dôvodom bol aj upadajúci trend tanečnej scény v Česku a Slovensku.
Bévy

Poloha

Obec má rozlohu 5,26 km². Najvyšší bod je položený 626 m n. m. a najnižší bod 329 m n. m.

Obyvateľstvo

Počet obyvateľov obce je 95 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Skupina turmalínu

Vznik

Tvoria sa v granitoch, pegmatitoch a niektorých premenených horninách. Vyskytujú sa tu spolu s mnohými ďalšími minerálmi, napr. s berylom, zirkónom, kremeňom a živcom.